Bernard Smigala
TELEWIZOR
Prawje pjynćdziesiónt lot przeminyło,
jak my kupjyli go we „zuricie”.
Żodnymu z nos sie wtedy niy śniyło,
że tak łodmjyni to nasze życie!
Bo telewizor - srogi czy mały -
- na pjyrszym mjejscu jest we chałupje.
Czy nowoczesny, czy przestarzały,
ważniyjszy jest niż magi we zupje.
Modzi przi niymu sie wychowujóm,
do życio s niego zbjyrajóm szprymy.
Co tam uwidzóm, zaroz małpujóm,
a skutki tego w koło widzymy.
Czy to jest karlus, czy to jest frelka,
kożdy chce robić dzisiój karjera.
Łóna by chciała być top - modelka,
łón zaś by chcioł grać za szałszpilera!.
A starsi na gwołt sie łodmłodzajóm,
zmorszczki szpanujóm, farbujóm wosy,
do cycków silikóny wciskajóm,
prostujóm krziwe zymby i nosy…
Dzisioj nojwjynksze nawet mjernoty,
chcóm w „szołbiznesie” robić karjery!
Coraz mnij chyntnych jest do roboty,
tóż fto mo robić? Auslyndery?!
Myśla, że dzisioj nojwiynkszo zmora
- czy tego chcymy, eli niy chcymy -
wyłazi dó nos z telewizora.
I tego chyba już niy zmjyniymy!
Autor: B.Śmigała
ace_Latn tuk_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn ibo_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn